Diari Oficial de la Generalitat Valenciana


Sumari del DOGV 5889, del 10-11-2008 (2008/12444)

RESOLUCIÓ de 24 de juny de 2008, del conseller de Governació, com a president de l'Observatori de Dret Civil Valencià, per la qual nomena un nou vocal de l'Observatori de Dret Civil Valencià i designa un expert perquè n'assistisca a les sessions.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5889

Data del DOGV
:   10-11-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/12839


Data del document
:   24-06-2008

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * Observatori de Dret Civil Valencià

RESOLUCIÓ de 24 de juny de 2008, del conseller de Governació, com a president de l'Observatori de Dret Civil Valencià, per la qual nomena un nou vocal de l'Observatori de Dret Civil Valencià i designa un expert perquè n'assistisca a les sessions. [2008/12929]  
L'Observatori de Dret Civil Valencià va ser creat mitjançant el Decret 30/2002, de 26 de febrer, del Govern Valencià, i després de la modificació efectuada pel Decret 97/2004, d'11 de juny, del Consell, es configura com l'òrgan col·legiat assessor de la Comissió de Codificació Civil Valenciana, és a dir, un fòrum representatiu en què, amb participació de la Generalitat i de diferents institucions, organismes i entitats, es debaten qüestions i eleven propostes en matèria de Dret Civil Valencià.  
El Decret 218 /2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, té com a objecte la modificació de les funcions, estructura organitzativa i règim de funcionament d'ambdós organismes.  
El conseller de Governació, com a president de l'Observatori de Dret Civil Valencià, mitjançant una Resolució de 31 de gener de 2008, va nomenar els vocals de l'Observatori adés esmentat. I, amb data 31 de gener de 2008, el conseller de Governació va dictar una resolució per la qual es determina la composició de l'Observatori de Dret Civil Valencià, resolució que es va publicar en el DOCV número 5707, de data 20 de febrer de 2008.   
Posteriorment, el 15 de maig de 2008, el conseller de Governació, com a president de l'Observatori de Dret Civil Valencià, va dictar resolució per la qual nomena un representant del Tribunal Superior de Justícia de la Comunitat Valenciana vocal de l'Observatori de Dret Civil Valencià, resolució que es va publicar en el DOCV número 5773, de data 29 de maig de 2008.  
L'article 22 del Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià citat, en regular la composició de l'Observatori de Dret Civil Valencià, estableix que l'òrgan esmentat l'integraran, entre altres, vocals nomenats pel/la president/a: 1.f):  
«XIV) Fins a deu vocals d'entre juristes i historiadors de reconegut prestigi o experts en assumptes d'Estat i autonòmics». Al seu torn, en l'apartat 2, disposa que: «Podrà acordar-se l'assistència a les sessions de l'Observatori, en qualitat d'experts, amb veu però sense vot, de juristes i historiadors de reconegut prestigi o experts en assumptes d'Estat i autonòmics, així com qualsevol altre expert designat a l'efecte pel/la president/a o el/la coordinador/a».  
La Disposició Final Primera del Decret 218/2007 faculta el titular de la conselleria amb competència en matèria de desenrotllament estatutari per a dictar totes les disposicions que exigisquen l'aplicació i execució d'aquest decret.  
En compliment de l'anterior, en virtut de les competències atribuïdes per l'article 14 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, es dicta la present resolució:  
Primer  
Nomenar Juan Martín Queralt, membre de la Reial Acadèmia Valenciana de Jurisprudència i Legislació i jurista de reconegut prestigi, vocal de l'Observatori de Dret Civil Valencià.  
Segon  
Designar Rosa Torrijos Ginestar, en representació de l'Associació Valenciana d'Agricultors, AVA-ASAJA, perquè, com a experta en temes agrícoles, assistisca a les sessions de l'Observatori de Dret Civil Valencià.  
Tercer  
La present resolució es publicarà en el Diari Oficial de la Comunitat Valenciana.  
València, 24 de juny de 2008.- El conseller de Governació: Serafín Castellano Gómez.